Mám dusivy kašeľ s bolestov na hrudi viete mi poradiť nejaký liek bez predpisu
Štvrtý deň mám suchý drazdivi kašeľ z bolestov na hrudi a aj horúčky viete mi poradiť nejaký liek bez predpisu
Dobrý deň.
Ďakujeme za Vašu otázku.
Na liečbu suchého, dráždivého kašľa odporúčam liek s obsahom butamirátu (Sinecod, Tussical, Tussin).
Ako podporná liečba kašľa je výbornou voľbou
kalciový sirup
, pretože urýchľuje hojenie a regeneruje podráždené hlasivky. Odporúčané dávkovanie u dospelého pacienta je 15 ml sirupu 3x denne.
Súčasne je vhodné dodržiavať režimové opatrenia, medzi ktoré patrí zvýšený príjem tekutín a zvlhčovanie vzduchu v byte.
V prípade výskytu horúčky môžete použiť antipyretiká s obsahom paracetamolu (Paralen, Panadol, ...) alebo ibuprofénu (Ibalgin, Brufen, Nurofen, ...).
Ak sa do 7 dní nebudete cítiť lepšie alebo sa Váš stav zhorší, bude potrebné obrátiť sa na Vášho lekára.
Prajem pekný zvyšok dňa.
S pozdravom
Mgr. Barbora Bičanovská